Diari Oficial de la Generalitat Valenciana


Sumari del DOGV 7501, del 09-04-2015 (2015/2910)

RESOLUCIÓ de 20 de març de 2015, del conseller d'Economia, Indústria, Turisme i Ocupació, per la qual s'atorga la declaració de festa d'interés turístic local de la Comunitat Valenciana a la Fira Gastronòmica i Artesanal de Tàrbena.
----------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7501

Data del DOGV
:   09-04-2015

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2015/2910


Data del document
:   20-03-2015

Organisme emissor
:   Conselleria d'Economia, Indústria, Turisme i Ocupació

Tipus de document
:   Resolució

Descriptors 

:   * Conselleria d'Economia, Indústria, Turisme i Ocupació
    * Tàrbena

RESOLUCIÓ de 20 de març de 2015, del conseller d'Economia, Indústria, Turisme i Ocupació, per la qual s'atorga la declaració de festa d'interés turístic local de la Comunitat Valenciana a la Fira Gastronòmica i Artesanal de Tàrbena. [2015/2910]  
Vista la sol·licitud presentada per l'Ajuntament de Tàrbena de data 21 de gener de 2015, que insta la declaració de festa d'interés turístic local de la Comunitat Valenciana per a la Fira Gastronòmica i Artesanal de Tàrbena.  
Després de l'estudi de la documentació que es troba en esta conselleria i vista la proposta de resolució del director general de Turisme, de data 11 de març de 2015, per mitjà de la qual es proposa resoldre favorablement la concessió de la distinció mencionada, de conformitat amb el que disposen els articles 3.1c, 7.1 i 9.1 del Decret 119/2006, de 28 de juliol, del Consell, regulador de les declaracions de festes, itineraris, publicacions i obres audiovisuals d'interés turístic de la Comunitat Valenciana, resolc:  
  
Primer  
Atorgar el títol honorífic de Festa d'Interés Turístic Local de la Comunitat Valenciana a la Fira Gastronòmica i Artesanal (Alacant).  
  
Segon  
Amb data de la present resolució, inscriure d'ofici la declaració concedida en el Registre Especial de Festes, Itineraris, Publicacions i Obres Audiovisuals d'Interés Turístic de la Comunitat Valenciana, Secció Primera: Festes d'Interés Turístic.  
  
Contra la present resolució, que posa fi a la via administrativa, podrà interposar-se potestativament recurs de reposició davant de l'òrgan que ha dictat l'acte, en el termini d'un mes comptat des de l'endemà de la publicació, de conformitat amb el que disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, o interposar recurs contenciós administratiu davant del Jutjat Contenciós Administratiu de València, dins del termini de dos mesos, comptats des de l'endemà de la publicació, d'acord amb el que establixen els articles 8, 14, 25 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
  
València, 20 de març de 2015.- El conseller d'Economia, Indústria, Turisme i Ocupació: Máximo Buch Torralva.